Ifølge hollandske De Telegraaf skifter Simon Poulsen PSV Eindhoven ud med SønderjyskE.

Simon Poulsen har ikke fået en eneste førsteholdskamp for PSV Eindhoven, og det tager han nu konsekvensen af. Ifølge den hollandske avis De Telegraaf skifter Simon Poulsen til SønderjyskE.

Den hollandske avis skriver desuden, at Simon Poulsen tirsdag gennemgår lægetjek den sønderjyske Superliga-klub.

Den 32-årige venstreback, som har adskillige landskampe på cv'et, startede sin seniorkarriere i SønderjyskE, som også gav ham seniordebut.

I 2005 røg Simon Poulsen til FC Midtjylland, som i 2008 solgte ham til AZ Alkmaar, hvor han var i de efterfølgende fire år, inden han blev lejet ud til Sampdoria frem til januar 2014.

Derefter spillede han halvandet år mere i AZ Alkmaar, inden han i 2015 røg til PSV Eindhoven.